Raskelt haavatuid ei suudetud kaasa võtta ja nad asetati Avinurme kirikusse varju. Hiljem selgus, et nad tapeti granaatide pildumisega kirikusse. Hiljem kohtas Juuriksoo üht koolivenda, kes sõdis Vene poolel. Too päris, kas ta teab midagi nende ühisest koolivennast Leo Paisust, kes olevat Avinurme all raskelt haavata saanud? (Pais oli 3. rügemendi patareiülem) Juuriksoo vastas, et vene sõdurid  hävitasid käsigranaatidega umbes 60 raskelt haavatut, kes olid paigutatud Avinurme kirikusse. Koolivend selle peale: kes seda siis teadis, kes seal olid, aga saksa mundrit nad kandsid...